Diari Oficial de la Generalitat Valenciana


Sumari del DOGV 4153, del 21-12-2001 (2001/12228)

ORDRE de 22 de novembre de 2001, de la Conselleria de Cultura i Educació, per la qual es convoquen ajudes per a dotar del lot bibliogràfic fundacional centres de lectura pública de nova creació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12531


Data del document
:   22-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ajuda pública
    * suport econòmic
    * indústria del llibre
    * biblioteca

ORDRE de 22 de novembre de 2001, de la Conselleria de Cultura i Educació, per la qual es convoquen ajudes per a dotar del lot bibliogràfic fundacional centres de lectura pública de nova creació de la Comunitat Valenciana.[2001/12951]
  
La Conselleria de Cultura i Educació, de conformitat amb la Llei 10/1986, de 30 de desembre, d'Organització Bibliotecària de la Comunitat Valenciana, té com a objectiu el foment de la lectura per mitjà de la millora dels servicis bibliotecaris i per a això té el propòsit de subvencionar les entitats locals titulars de centres de lectura pública contribuint a sufragar els gastos derivats de la compra de llibres per a l'adquisició del lot fundacional.
  
En conseqüència, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió d'ajudes a les entitats locals titulars de biblioteques i agències de lectura públiques de la Comunitat Valenciana, que procediran en l'exercici de 2001 a l'obertura d'un nou centre de lectura, la sol·licitud d'obertura del qual haja sigut aprovada anteriorment a la convocatòria d'esta subvenció pel Consell de Biblioteques de la Generalitat Valenciana i amb els tràmits finalitzats per a la firma del conveni de col·laboració per a la creació de biblioteques públiques municipals o agències de lectura. Estes ajudes aniran destinades a l'adquisició de llibres.
  
Aprovar les bases per les quals es regix, així com els models d'instàncies que s'inclouen en els annexos I, II i III de la present ordre.
  
Segon
  
L'import de les ajudes s'abonarà a càrrec de l'aplicació pressupostària 94.15.410.58.8 codi de línia T3197000 del present exercici econòmic, dins de la línia denominada ?Ajudes de lots bibliogràfics fundacionals destinats a centres de lectura de nova creació a la Comunitat Valenciana?. L'import global màxim destinat a estes ajudes serà de 60180 euros i s'abonarà a càrrec del pressupost de l'any 2002 de la Generalitat Valenciana, fins al límit de la consignació pressupostària que a l'efecte establisca la Llei de Pressupostos de la Generalitat Valenciana per al 2002, per la qual cosa quedarà condicionada la concessió de les subvencions a l'existència en els mencionats pressupostos de crèdit adequat i suficient, de conformitat amb el que disposa l'Orde de 26 de setembre de 1994, de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, tots els actes dictats en l'expedient de subvenció que es convoca per la present ordre estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i desenrotllament de la present ordre.
  
Segona
  
La present ordre entrarà en vigor en el mateix dia de la publicació en el Diari Oficial de la Generalitat Valenciana.
  
Tercera
  
Contra la present Orde, que posa fi a la via administrativa, els ens locals interessats podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València, 22 de novembre de 2001
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria d'ajudes per a l'adquisició de llibres del lot bibliogràfic fundacional destinat a centres de lectura pública de nova creació de la Comunitat Valenciana, la sol·licitud d'obertura dels quals haja sigut aprovada anteriorment pel Consell de Biblioteques de la Generalitat Valenciana i amb els tràmits finalitzats per a la firma del conveni de col·laboració per a la creació de biblioteques públiques municipals o agències de lectura.
  
Primera
  
Estes ajudes contribuiran al finançament dels gastos derivats de l'adquisició de llibres destinats als centres de lectura públics municipals de nova creació de la Comunitat Valenciana.
  
Segona
  
Podran sol·licitar estes ajudes totes les entitats locals de la Comunitat Valenciana que desitgen crear un nou centre de lectura públic, la sol·licitud d'obertura del qual haja sigut aprovada anteriorment pel Consell de Biblioteques de la Generalitat Valenciana i amb els tràmits finalitzats per a la firma del conveni de col·laboració per a la creació de biblioteques públiques municipals o agències de lectura, aportant la documentació requerida en la base quarta de la present ordre.
  
Tercera
  
1. El termini de presentació de sol·licituds serà de quinze dies hàbils comptadors des de l'endemà de la publicació d'esta convocatòria en el Diari Oficial de la Generalitat Valenciana. Els terminis que finalitzen en dies que siguen inhàbils, així com els dissabtes i els dies 24 i 31 de desembre, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
2. Les sol·licituds s'ajustaran al model d'instància indicat en l'annex II i juntament amb la documentació complementària que s'indica en la base quarta, podran presentar-se en el Registre General de la Conselleria de Cultura i Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Si la sol·licitud no reunix els requisits i documents que s'assenyalen en la base quarta, es requerirà l'interessat perquè, en el termini de deu dies, esmene la falta o acompanye els documents preceptius, amb la indicació que, si no ho fera així, es considerarà que ha desistit de la petició, prèvia resolució, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta
  
Documentació que cal presentar.
  
a) Sol·licitud d'ajuda econòmica, firmada per l'òrgan competent de l'entitat local (annex II).
  
b) Certificat del secretari on manifeste que han sigut realitzats tots els tràmits per part de la seua entitat local per a la firma del conveni de col·laboració amb la Generalitat Valenciana de creació de biblioteca pública municipal o agència de lectura, segons models adoptats pel Consell de la Generalitat Valenciana amb data de 3 de juny i 9 de desembre de 1997.
  
c) Imprés d'alta de tercers per a pagaments de la Generalitat Valenciana omplit com cal segons annex III.
  
Les condicions mínimes que ha de reunir el local oferit són: la sala de lectura pública ha de tindre una superfície no menor de 100 metres quadrats en el cas de les biblioteques i de 70 metres quadrats en el de les agències de lectura. L'edifici ha de ser propietat de l'Ajuntament, arrendat per este o acreditar el títol de la seua lliure disponibilitat i amb entrada directa o independent des del carrer. Si el local alberga altres servicis, tindrà preferència la planta baixa. Dins de la mateixa sala o en una dependència contigua es trobaran els servicis higiènics.
  
Quinta
  
La valoració de les sol·licituds, la realitzarà el Consell de Biblioteques de la Generalitat Valenciana que, segons la Llei 10/1986 de 30 de desembre, d'Organització Bibliotecària de la Comunitat Valenciana, ha de ser escoltat per a la distribució anual del crèdit consignat en els pressupostos de la Generalitat Valenciana per al finançament de la xàrcia bibliotecària de la Generalitat.
  
Una vegada realitzada la valoració, el Consell de Biblioteques formularà proposta de resolució d'estes ajudes, que serà elevada al director general del Llibre, Arxius i Biblioteques qui, per delegació del conseller, adjudicarà les ajudes per mitjà de resolució que serà publicada en el Diari Oficial de la Generalitat Valenciana.
  
Si en el termini de tres mesos, comptadors a partir del dia en què la instància haja tingut entrada en el registre de l'òrgan competent per a la seua tramitació, no s'ha dictat la resolució corresponent, s'entendrà que totes les sol·licituds presentades han sigut desestimades.
  
Sexta
  
La Conselleria de Cultura i Educació posarà a disposició de les entitats locals que ho sol·liciten una bibliografia orientativa per a l'elaboració del lot bibliogràfic fundacional.
  
Sèptima
  
Són obligacions del beneficiari:
  
a) Realitzar la inversió que fonamenta la concessió de l'ajuda.
  
b) Acreditar davant la Conselleria de Cultura i Educació la realització de la inversió, així com el compliment dels requisits i condicions que determinen la concessió de l'ajuda.
  
c) El sotmetiment a les actuacions de control financer que corresponen a la Intervenció General, relatives a les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Octava
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió, o si és procedent, al reintegrament de les quantitats percebudes en els supòsits establits per l'article 47.9 del Text Refós de la Llei d'Hisenda Pública de la Generalitat Valenciana.
  
L'import de les subvencions regulades en la present ordre en cap cas podrà ser d'una quantitat tal que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de la inversió a realitzar pel beneficiari.
  
En este supòsit, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de la inversió realitzada.
  
Els beneficiaris d'una subvenció que no presenten els justificants exigits en la present convocatòria, dins del termini establit, podran ser exclosos en les convocatòries d'anys successius.
  
Novena
  
Quan en l'exercici de les funcions d'inspecció o control, es deduïsquen indicis de la incorrecta obtenció o destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en què eixos indicis es manifesten.
  
Deu
  
El pagament de les aportacions de la Generalitat Valenciana es realitzarà de conformitat amb el que establix la Llei de Pressupostos de la Generalitat Valenciana per a l'any 2002, de la forma següent:
  
La transferència es realitzarà una vegada justificada en la seua totalitat la realització de la inversió.
  
Per a procedir a la justificació, les entitats locals beneficiàries hauran de presentar la documentació següent:
  
a) Manament de pagament juntament amb originals o còpies compulsades de la factures reglamentàries dels llibres datades en el 2002, i amb data màxima de 31 d'octubre del 2002, en les quals apareixeran els preus per unitats, i l'import total de la compra, expedides per l'empresa proveïdora.
  
b) Certificat del secretari de l'entitat local, en el qual es faça constar que els llibres adquirits es corresponen amb els de les factures, que han sigut entregats correctament i s'han destinat a l'ús previst.
  
Els justificants establits en esta base hauran de presentar-se fins al 31 d'octubre del 2002 en la Conselleria de Cultura i Educació. Si no ho fera així, l'adjudicatari perdrà el dret a percebre l'ajuda.
  
ANNEX II
  
SOL·LICITUD D'AJUDA PER A DOTAR DEL LOT BIBLIOGRÀFIC FUNDACIONAL DESTINAT A CENTRES DE LECTURA PÚBLICA
  
DE NOVA CREACIÓ DE LA COMUNITAT VALENCIANA.
  
(Nom i cognoms) ... com a representant de l'entitat local d ..., d'acord amb el que disposa l'ordre d'ajudes per a dotar del lot bibliogràfic fundacional destinat a centres de lectura pública de nova creació de la Comunitat Valenciana,
  
EXPOSE:
  
Primer. Que l'entitat local que represente desitja acollir-se a les mencionades ajudes, destinades a dotar de lot bibliogràfic fundacional centres de lectura pública municipal, per a això aporta la següent documentació:
  
a) Certificat del secretari on manifeste que s'han realitzat tots els tràmits per part de la seua entitat local per a la firma del conveni de col·laboració amb la Generalitat Valenciana de creació de biblioteca pública municipal o agència de lectura, segons models adoptats pel Consell de la Generalitat Valenciana amb data de 3 de juny i 9 de desembre de 1997.
  
b) Imprés d'alta de tercers per a pagaments de la Generalitat Valenciana omplit com cal.
  
Segon. Que esta entitat local, pel fet de participar en la present convocatòria accepta totes les condicions establides en les bases que la regulen.
  
A efectes del que establix l'article 42.4 i de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada por la Llei 1999, de 13 de gener, se l'informa que:
  
El termini màxim per a resoldre la present sol·licitud és de 3 mesos, comptadors des de la data en què la sol·licitud haja tingut entrada en el registre de l'òrgan competent per a la tramitació, sense perjuí del que es preveu en l'article 42.5 de la mateixa Llei.
  
L'efecte que produiria el silenci administratiu, si transcorreguera eixe termini sense que s'haja dictat i notificat la resolució corresponent, és desestimatori.
  
\_\_\_\_\_\_\_\_\_\_\_\_\_\_\_\_\_\_\_, \_\_ d \_\_\_\_\_\_\_\_\_\_\_ de 2002
  
(firma)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES
  
ANNEX III
  
MANTENIMENT DE TERCERS. PROVEÏDORS
  
ALTA D'ENTITAT DE CRÈDIT
  
Nom del proveïdor:
  
Domicili:
  
Població:
  
C. Postal:
  
DNI/CIF del proveïdor:
  
Denominació del compte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal, si és procedent:
  
Codi de la sucursal:
  
Número del compte corrent:
  
DC
  
Declare que són certes les dades reflectides i que identifiquen el compte i l'entitat financera a través dels quals desitge rebre els pagaments que en qualitat de proveïdor de la Generalitat Valenciana poden correspondre.
  
Firmat: Firma:
  
Com a:
  
DNI
  
A OMPLIR PER LA CONSELLERIA
  
(Nom i cognoms)
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.
  
València, d de 2002